kardosdrur/scandi-wiki huggingface dataset:
Pålægssalat

Pålægssalater er salater, som bruges til pålæg, og som kan købes færdigblandede i dagligvarebutikker. De er sammensat af eksempelvis salatmayonnaise og/eller creme fraiche, grønsager, kød, fisk, rejer, krydderurter og krydderier. Pålægssalater indeholder som oftest også nogle af følgende tilsætningsstoffer for at forbedre smagen (smagsforstærker), holdbarheden (konserveringsmiddel) og konsistensen (fortykningsmiddel) samt emulgator og kulør (farvestoffer).

Pålægssalater kan enten anvendes alene på rugbrød (håndmad), i sandwich (i sandwichbolle, eller mellem et par skiver franskbrød), som fyld i en croissant eller som pynt på smørrebrød.

Der kan købes mange forskellige pålægssalater. Navn, indhold og smag kan variere fra producent til producent og over tid, for eksempel rejesalat, tidligere (ca. 1970) var hovedindholdet typisk rejer, makaroni og mayonnaise. I 2014 er hovedindholdet typisk, rejer, asparges og mayonnaise.

Færdigblandede pålægssalater kan f.eks. komme fra K-Salat, Graasten Salater og andre producenter.

Eksempler på pålægssalater 
 Sommersalat  – (betegnelsen bruges tit også om måltidssalater)
 Italiensk salat – bestående af grønærter, gulerødder i tern, mayo m.m. som det italienske flags farver (grøn, hvid, rød).
 Russisk salat – består af syltede rødbeder i tern, æbletern, eddike m.m. (karakteristisk ved den røde farve).
 Hønsesalat – består af hønsekødsstykker og asparges, mayonnaise m.m.
 Rejesalat – med rejer; eksempel på indhold, se nedenfor!
 Sildesalat – med sild.
 Tunsalat – med tunfisk – eksempel kan ses på billedet øverst til højre.
 Makrelsalat – med makrel.
 Rygeostesalat – med rygeost.
 Kartoffelsalat – indeholder kogte, skiveskårne kartofler m.m. og findes i flere smagsvarianter.
 Æggesalat – med hårdkogte hønseæg i tern.
 Pastasalat – med italiensk pasta.
Endvidere kan nævnes karrysalat, peberrodssalat, torskesalat, wienersalat, skinkesalat, krabbesalat, laksesalat, skagensalat, kylling- & baconsalat, skaldyrssalat, hytteostesalat, kikærtesalat, picklessalat.

Eksempel på indhold 
Rejesalat
Ingredienser: rejer 36% (skaldyr), planteolie 23%, asparges 19% (asparges, salt), vand, æggeblommepulver (maltodextrin), salt, estragoneddike, dextrose.
Tilsat: Surhedsregulerende midler (E270, E262, E296, E330), fortykningsmidler (modificeretstivelse, E412, E415, E401), konservetingsmidler (E202, E211),farve (E160a).

Andre salater 
 Frugtsalater
 Salat som grøntsagsret (måltidssalat).
 Agurkesalat, eksempel på salat som ikke indeholder mayonnaise, kan bestå af agurk, eddike, vand, sukker, salt og peber. Bruges meget som tilbehør i "Hotdogs" og som tilbehør til retten "Grilkylling med pommes frites".

Referencer

Eksterne henvisninger

Mad fra Danmark
Madretter
Smørrebrød
Salat
Salat
Havnebane

En havnebane er en jernbanestrækning, der ligger på og i tilslutning til et havneområde, og som gør det muligt at omlade gods mellem tog og skibe. Da havnebaner er forbundet med det øvrige jernbanenet, udgør de et vigtigt bindeled mellem skibstrafikken og trafikken længere inde i landet. For det meste er havnebaner kun for godstrafik, men der kan også være persontrafik i forbindelse med færgehavne og særlige havnestationer.

Alt afhængig af de lokale forhold kan havnebaner variere lige fra nogle få sidespor til omfattende spornet på adskillige kilometer. For det meste varetages trafikken af almindelige jernbaneselskaber, men nogle havne har dog egne selskaber.

Danske havnebaner 
Da over halvdelen af Danmark består af øer, har skibstrafik traditionelt været vigtigt for landet og af samme årsag er der derfor blevet bygget havnebaner adskillige steder. I nyere tid er en stor del af jernbanernes godstrafik imidlertid overgået til lastbiler med den følge, at mange havnebaner er blevet nedlagte.

Specielt i mellemkrigstiden spillede havnebaner en betydelig rolle for havnenes omsætning og for byernes forbindelser med baglandet. Af særlig stor betydning var transporten af kul og koks, som i første halvdel af det 20. århundrede var:
1901-02: 425.300 tons
1921-22: 651.400 tons
1936-37: 552.400 tons
1938-39: 754.100 tons
1939-40: 954.500 tons

Til de mere specielle indslag hørte Ærøbanen i Ærøskøbing, Nykøbing Mors Station og Sundsøre, der alle fungerede som havnebaner, men hvor den eneste forbindelse til resten af jernbanenettet var med færge. Ideen var at skaffe hhv. Ærøskøbing, Nykøbing Mors og Salling forbindelse med det øvrige jernbanenet, idet godsvogne overførtes med færgerne, så man slap for omladning. Alle tre steder var der planer om egentlige jernbaner i tilslutning, men de blev ikke til noget. De tre havnebaner er i mellemtiden nedlagte, idet Ærøbanen mistede sin trafik som den sidste i 1995.

 Esbjerg Havnebane
 Frederikshavn Havnebane
 Frihavnsjernbanen
 Grenaa Havnebane
 Hadsund Havnebane
 Helsingør Havnebane
 Hirtshals Havnebane
 Hobro Havnebane
 Holbæk Havnebane
 Horsens Havnebane
 Københavns Havnebane
 Lemvig Havnebane
 Middelfart Havnebane
 Nakskov Havnebane
 Nykøbing Falster Havnebane
 Nykøbing Mors Station
 Nørresundby Havnebane
 Næstved Havnebane
 Ringkøbing Havnebane
 Silkeborg Havnebane
 Sakskøbing Havnebane
 Skagen Havnebane
 Skive Havnebane
 Sundsøre
 Svendborg Havnebane
 Sønderborg Havnebane
 Vejle Havnebane
 Ærøbanen
 Aabenraa Havnebane
 Aalborg Havnebane
 Aarhus Havnebane

Havnebaner i Sydslesvig 
 Flensborg Havnebane

Litteratur 
 Aage Aagesen: "Om danske Havnes Bagland belyst ved Kultransporter" (Det Danske Marked 1944 nr. 2; s. 1-17)

Eksterne henvisninger 

 Havnebaner

Noter 

Jernbanetransport
Havne
Sibbesse

Sibbesse er en by og kommune i det centrale Tyskland med  indbyggere, hørende under Landkreis Hildesheim i den sydlige del af delstaten Niedersachsen. Den er administrationsby i amtet (Samtgemeinde) Sibbesse.

Geografi 
Sibbesse ligger nordøst for de op til 395 meter høje Sieben Berge , (bag hvilke eventyrene fortæller Snehvide har levet), og syd for Hildesheimer Walds (ca. 359 m højt). Den ligger mellem byerne Alfeld mod vest og Hildesheim mod nordvest. I kommunen ligger ud over selve Sibbesse, landsbyerne Hönze, Möllensen og Petze.

Eksterne henvisninger 

 Om Sibbesse  på amtets websted

Byer i Niedersachsen
Kommuner i Niedersachsen
Blackpool Victoria Hospital

Victoria Hospital er et hospital i Blackpool, Storbritannien. Det er det primære hospital for Blackpool og og Fyldehalvøen i Lancashire, England. Det er en del af Blackpool Teaching Hospitals NHS Foundation Trust.

Hospitalets afdelinger inkluderer skadestue, Macmillan Cancer Suite, fødegang og gynækologisk afdeling, Parkwood Mental Health Services, en hjerteafdeling, og intensivafdeling.

Victoria Hospital var omdrejningspunkt for BBC1 dokumentarserien Blackpool Medics: 10 Days in May som fulgte arbejdet på hospitale og North West Ambulance Service. Den anden sæson blev sendt i januar 2008.

NHS Trust-fonden bag Blackpool, Fylde og Wyre hospitalerne blev etableret 1. december 2007. Trust-fonden servicerer den lokale befolkning på omkring 330.000 personer og de 12 millioner mennesker, der besøger området hvert år.

Historie 
Hospitalet lå oprindeligt på Whitegate Drive og blev åbnet i 1984. Det blev senere flyttet til East Park Drive. Det første stykke fundament blev lagt af Lord Derby d. 9. juni 1933.

Den 25. juli 2010 blev en sygeplejerske ved navn Jane Clough stukket ihjel på hospitalets parkeringsplads. Hendes ekskæreste Jonathan Vass, der var ambulancetekniker, blev senere fundet skyldig i mordet.

Referencer 

Victoria Hospital
Hospitaler i Storbritannien
Etableret i 1894
Aarzemnieki

Aarzemnieki er en lettisk popgruppe, som den 22. februar 2014 vandt Dziesma 2014, den lettiske forhåndsudvælgelse til Eurovision Song Contest 2014 i København, med sangen "Cake to Bake" (en kage skal bages). Sangen opnåede en 13. plads ved den første semifinale den 6. maj og kom derfor ikke videre til finalen.

Aarzemnieki, som rigtigt staves ārzemnieki på lettisk, betyder udlændinge, da forsangeren kommer fra Tyskland. Han har dog lært flydende lettisk og har gjort sig kendt i Letland ved at udgive komiske sange på youtube.com.

Sangen "Cake to Bake" synges primært på engelsk, men der bliver også sunget lidt lettisk i sangen. Det der synges på lettisk er cep kuku (bag kage), ej tu nost (skrup af) og sidste ord i sangen er garšīgi (lækkert) 

Forsangeren Jöran Steinhauer har boet i Danmark, hvor han i en sæson arbejdede i Fårup Sommerland.

Noter 

Musikgrupper fra 2013
Musikgrupper fra Letland
Letlands Eurovision Song Contest-deltagere 
Deltagere ved Eurovision Song Contest 2014
Westfeld

Westfeld er en by og tidligere kommune i det centrale Tyskland med  indbyggere, hørende under Landkreis Hildesheim i den sydlige del af delstaten Niedersachsen. Den er en del af amtet (Samtgemeinde) Sibbesse.

Geografi 
Westfeld ligger sydvest for Hildesheim mellem naturparkerne Weserbergland og Harzen. Landskabet er en bred dal mellem højdedragenen Hildesheimer Wald mod nord og Sieben Berge mod syd, åben mod Leinedalen mod vest .Indtil områdereformen i 1977 hørte kommunen under Landkreis Alfeld.

Inddeling 
Kommunen Westfeld omfatter landsbyerne Westfeld og Wrisbergholzen.

Seværdigheder 
 Schloss Wrisbergholzen som er bygget mellem 1740 og 1745 er berømt for sit fajanceværelse fra 1752. hvis vægge er dækket med 800 fajancekakler.
 Den tidligere fajancefabrik der blev grundlagt i 1736 som "Porcellain Fabrique" ligger over for slottet.
 Sankt Martin's Kirke er en protestantisk kirke dedikeret til den franske helgen Sankt Martin af Tours. Kirkens tårn er fra det 12. århundrede. I kirken er der forskellige barokmalerier .

Eksterne henvisninger 

 Om Almstedt  på amtets websted

Byer i Niedersachsen
Nedlagte kommuner i Niedersachsen
Snowboarding under vinter-OL 2014 – parellel storslalom, kvinder

Kvindernes parallel storslalom konkurrence ved vinter-OL 2014 i Sochi, som blev afholdt på Roza Khutor Extremepark den 19. februar 2014.

Oversigt 
Alle tider er (UTC+4).

Resultater

Kvalifikation 
Kvalifikationen blev startet 09:15.

Q – Kvalificeret; DSQ – Diskvalificeret

Referencer 

Parellel storslalom, kvinder
Satellit radiofoni

Satellit radiofoni er radiofoni leveret via kommunikationssatelliter og modtaget hyppigst af en udendørsantenne; fx en parabolreflektor - og i husholdningen - en satellit radiomodtager enten i form af en ekstern radiomodtagerboks eller en satellit radioforsatsmodul bygget ind i et fjernsyn.

Satellit fjernsynstunere er også tilgængelig som et kort eller en USB-enhed til at tilsluttet en personlig computer. Mange steder på jorden tilbydes satellit-tv og/eller satellitradio kanaler og services, ofte til områder som ikke serviceres af et marksendenet eller kabel-tv.
Unicable

Unicable eller UniCable har flere betydninger:
 Unicable (teknologi) - satellitmodtagelsesteknologi
 UniCable (telekommunikationsvirksomhed)
 Unicable (mexikansk radiofoninet)
Fløjlsand

Fløjlsand (Melanitta fusca) er en fugleart i familien af egentlige andefugle. Den er udbredt i det nordlige Eurasien fra Skandinavien indtil floden Jenisej i det centrale Sibirien samt i Kaukasus. Hannen er sort med en hvid plet under øjet, mens hunnen er brunlig med to utydelige, lyse pletter på siden af hovedet. Fra sortand kendes fløjsanden bedst på sine store, hvide vingefelter, der tydeligst ses på flyvende fugle.

Levested og træk 
Fløjlsanden yngler langs kyster, i mindre søer og floder i nåleskove, tundra og arktiske områder, specielt på klippeøer eller klippefyldt terræn med kraftig urtevegetation, krat og lave træer. Fløjlsanden er en udpræget trækfugl, hvor hovedparten af bestanden overvintrer i Østersøområdet.

Skandinavien 
I Skandinavien yngler den i Norge og Sverige og er en almindelig vintergæst i dele af de danske farvande. I Danmark ses større koncentrationer af fældende hanner i Kattegat og Limfjorden, mens hunnerne opholder sig mere spredt.

Yngletid 
Hunnen lægger i juni eller begyndelsen af juli 7-9 æg. Herefter forlader hannen hunnen og trækker bort for at fælde. Hunnen udruger æggene på cirka 28 dage og ungerne er flyvefærdige efter yderligere cirka 55 dage. De forlades dog ofte af hunnen allerede efter 30-40 dage.

Truet art 
Bestanden af fløjlsand har af IUCN været vurderet truet siden 2012, idet der er observeret en stor nedgang i antallet fugle i de sidste årtier og der samtidig er sket en opsplitning af arten fløjlsand, så asiatisk fløjlsand (Melanitta stejnegeri) og amerikansk fløjlsand (Melanitta deglandi) nu opfattes som selvstændige arter. Den er vurderet som næsten truet på den danske rødliste 2019.

Noter

Kilder/Eksterne henvisninger 
 
 R. Hørring (1875 – 1943). Danmarks Fauna. Fugle I. Andefugle og Hønsefugle, side 153-156. Gads Forlag/Dansk naturhistorisk Forening 1919. (Copyright udløbet.)

Fugle fra Nordasien
Fugle fra Skandinavien
Havænder
Single cable distribution

Single Cable Distribution (SCD, også set kaldet unicable) er en satellit radiofoni teknologi, som muliggør levering af radiofonikanaler til flere brugere over et enkelt koaksialkabel - og overflødiggør de talrige kabler som er nødvendig til at understøtte forbrugerelektronikenheder som fx to-tuner digitale videooptagere (DVRs).

Eksterne henvisninger
OnAstra - Official Astra consumers/viewers' site
SES - Official SES trade/industry site
FTA Communications Technologies 
Inverto Digital Labs

Radio
Fjernsynsteknologi
Satellit radiofoni
Landkreis Holzminden

Holzminden (udtale: ) er en  landkreis i den sydlige del af  den tyske delstat Niedersachsen med administrationen beliggende i byen Holzminden. Den grænser til  (med uret fra nord) landkreisene Hamelin-Pyrmont, Hildesheim and Northeim, og i delstaten Nordrhein-Westfalen kreisene Höxter og Lippe).

Historie
Landkreisen blev oprettet i 1833 som en del af hertugdømmet  Braunschweig-Lüneburg. Den blev flyttet til den preussiske Provinz Hannover i 1942. Seneste ændring var i 1974.

Geografi
Landkreisen ligger i  Weserbergland mellem Hamelin og Göttingen. Floden  Weser danner den sydvestlige grænse af området, og løber vider gennem de nordlige dele.

Byer og kommuner
Landkreisen havde   indbyggere pr.

Se også
Metropolregion Hannover-Braunschweig-Göttingen-Wolfsburg

Eksterne kilder/henvisninger 

Official website 

Holzminden
Fædrelandsforbundet

Det alukrainske Fædrelandsforbund () er det ledende parti i den ukrainske valgalliance Julia Timosjenko-blok. Fædrelandsforbundet har officielt Julia Timosjenko som partileder, dets fungerende leder er Arsenij Jatsenjuk.

Fædrelandsforbundet havde observatørstatus i Det Europæiske Folkeparti og i International Democrat Union (IDU) en international union af konservative partier, hvor også det danske Konservative Folkeparti er medlem.

Den 22. februar 2014 blev Oleksandr Turtjinov valgt som formand for Ukraines parlament og samtidigt udpeget som fungerende præsident for Ukraine og fungerende premierminister efter afsættelsen af Viktor Janukovitj.

Valgresultat ved parlamentsvalget 2012

Ledende skikkelser i Fædrelandsforbundet

Kilder

Eksterne henvisninger 

 Fædrelandsforbundets hjemmeside 

Politiske partier i Ukraine
Euromajdan
Etableret i 1999
Konservative partier
Direct broadcast satellite

Direct-broadcast satellite (DBS) er en term anvendt til at henvise til satellit radiofoni beregnet til hjemmemodtagelse.

En bredere betegnelse end DBS ville være direct-to-home signaler - eller DTH. Termen DTH er ældre end DBS og er ofte anvendt til ydelser formidlet via laveffektssatellitter som kræver større satellitantenner (1,7 m i diameter eller større) for modtagelse.

Terminologi forvirring 
I teknisk henseende henviser DBS (også kendt af International Telecommunication Union som Broadcasting Satellite Service eller BSS) kun til ydelser sendt af satellitter i specifikke frekvensbånd: 11,7-12,2 GHz i ITU region 3 (Asien og Australien), 10,7 - 12,75 GHz i ITU region 1 (Europa, Rusland og Afrika) - og 12,2-12,7 GHz ITU region 2 (Nord- og Sydamerika).

Gratis DBS ydelser 
Tyskland er formentlig det førende free-to-air (FTA) DBS land med omkring 200 digitale FTA kanaler (inklusiv 18 HDTV kanaler og flere regionale kanaler) sendt fra Astra 19.2°E satellitpositionen. Disse markedsføres ikke som DBS ydelser, men bliver modtaget af omkring 12 millioner hjem, såvel som ethvert hjem som anvender det kommercielle DBS system Sky Deutschland. Alle tyske analoge satellitudsendelser ophørte d. 30. april 2012.

Storbritannien har omkring 160 digitale kanaler (inklusiv de regionale varianter af BBC kanalerne, ITV, Channel 4 og Channel 5) bliver udsendt uden kryptering fra Astra 28.2°E satellitpositionen og kan modtages på enhver standard DVB-S modtager (en DVB-S2 modtager kræves for visse HDTV ydelser). De fleste af disse kanaler er inkluderet i Sky EPG, og et stigende antal i Freesat EPG.

Indiens nationale radiofonioperatør, Doordarshan, markedsfører en free-to-air DBS pakke som "DD Direct Plus". Den sendes fra Insat 4B på satellitposition 93.5°E og indeholder omkring 57 FTA kanaler.

Et stort antal af de franske kanaler er free-to-air på satellitter ved 5°W.

I Nordamerika (USA, Canada og Mexico) er der over 80 FTA digitale kanaler tilgængelig på Galaxy 19 (flertallet er etniske eller religiøst orienterede). Andre FTA satellitter omfatter AMC-4, AMC-6, Galaxy 18, og Satmex 5. En virksomhed kaldet GloryStar markedsfører FTA religiøse udsendelser på Galaxy 19.

Kilder/referencer

Se også 
 Freesat
 Television receive-only (TVRO) - tidligt satellitudstyr for radiofoni ikke beregnet til hjemmemodtagelse

Eksterne henvisninger 
 General frequency allocation information, mainly for U.S. 

Satellit radiofoni
Carl Bohm

Carl Bohm (11. september 1844 - 4. april 1920) var en tysk komponist. Han kendes også under pseudonymet Henry Cooper.

Carl Bohms produktion - opustallet ligger på 330 - består især af den type salonstykker, som var særlig populær i tiden før radio og tv. Bohms succesudgivelser bidrog til at skabe det finansielle grundlag for, at hans forlægger kunne udgive Johannes Brahms' værker.

Han kendes stadig for Still wie die Nacht (op. 326 Nr. 27) for sang og klaver, der foreligger i et utal af arrangementer og indspilninger, og som ofte høres ved bryllupsceremonier i Tyskland og Østrig.

Udvalg af kompositioner 
 Lieder (op. 326; herunder Nr. 27: Still wie die Nacht)
 Salon-Kompositionen (op. 327)
 Klaviertrio G-dur. (Forelle; op. 330 Nr. 2)
 Perpetuo Mobile (Kleine Suite 6)
 Introduction + Polonaise
 Moto Perpetuo
 Hausmusik

Kilder

Eksterne henvisninger 
  

Komponister fra Tyskland
Romantikkens komponister
Tyskere i 1800-tallet
Tyskere i 1900-tallet
Magical girl

, også kaldet  eller , majokko, er en genre indenfor anime og manga, der handler om piger med magiske kræfter. Genren er en de primære indenfor shoujo-manga, der henvender sig til piger. Den er dog ikke indskrænket til denne målgruppe alene, men forekommer også i f.eks. seinen-serier, der henvender sig til voksne mænd.

Kendetegn 
En magical girl er en ung kvindelig figur (bishoujo), der ved hjælp af en speciel genstand får magiske kræfter, og hvis skæbne det er at kæmpe mod det onde. Hun har dog ofte mindre fejl og svagheder, som f.eks. at hun er klodset eller alt for nemt bliver forelsket. Dertil kommer så dagligdagens problemer som skole, familie og venner, som hun må slås med ved siden af den egentlige handling.

Et typisk indslag i magical-serier er de gentagne forvandlingssekvenser, hvor figuren forvandler sig fra f.eks. almindelig skolepige til magical girl, når det onde truer. Et andet typisk indslag er, at forvandlingen ofte resulterer i, at pigen som normal og som magical girl opfattes som to forskellige personer, hvorefter den virkelige sammenhæng med større eller mindre held forsøges holdt hemmelig. Med til historierne hører ofte også et lille overnaturligt væsen, som en fe eller en talende kat.

En magical girl kan være den eneste i sin serie, men der kan også være en gruppe, hvor de enkelte medlemmer så har hver deres specielle kræfter og personligheder. Typisk er der så et bestemt tema, som medlemmernes kræfter og navne har forbindelse med. Har gruppen f.eks. fem medlemmer, kan de fire være knyttet til de fire elementer, jord, vand, ild og luft, mens det femte medlem er hovedpersonen, der som hjertet knyttet de andre sammen.

Værker 
Som den første magical girl-anime og shoujo-anime i det hele taget anses Mahou Tsukai Sally, der blev sendt fra 1966 til 1968, og som var baseret på Mitsuteru Yokoyamas samtidige manga af samme navn, der på sin side var inspireret af den amerikanske tv-serie Bewitched. Magical girl-manga fandtes dog allerede som f.eks. Fujio Akatsukas Himitsu no Akko-chan, der udkom mellem 1962 og 1965.

En af de værker, der har haft størst betydning for genren, er Naoko Takeuchis manga Sailor Moon, der udkom fra 1992 til 1997, og som sammen med animeserien bygget over den anses for en af de faktorer, der var med til at gøre manga og anime til en succes i vesten. Andre kendte magical girl-serier tæller Wedding Peach, Tokyo Mew Mew, Kamikaze Kaito Jeanne, Card Captor Sakura, Cutey Honey og Pretty Cure.

Noter

Eksterne henvisninger 
 Liste med Magical girl-serier og definition 

Anime- og mangabegreber
UDAR

Den Ukrainske demokratiske alliance for reformer, UDAR () er et ukrainsk parti. Forkortelsen UDAR er samtidig det ukrainske ord for slag.

Partiet blev stiftet i marts 2005 og har siden 2012 været repræsenteret i det ukrainske parlament. Partiets leder siden 24. april 2010 er Vitalij Klytjko, tidligere verdensmester i sværvægtsboksning og siden 2014 borgmester i Kyiv.
 
UDAR har observatørstatus i det Europæiske Folkeparti.

Valgresultat parlamentsvalet 2012

Kilder

Eksterne henvisninger 

 UDARs hjemmeside 

Politiske partier i Ukraine
Euromajdan
Etableret i 2005
Konservative partier
András Kállay-Saunders

András Kállay-Saunders, også kendt som Kállay Saunders, er en ungarsk sanger, der repræsenterede Ungarn ved Eurovision Song Contest 2014 i København med nummeret "Running".

Biografi 
András Kállay-Saunders er født den 28. januar 1985 i New York som søn af den ungarske model Katalin Kállay og den amerikanske musiker Fernando Saunders. I 2011 besøgte han Ungarn, hvor han blev opmærksom på talentshowet Megasztár. Han tilmeldte sig showet, hvor han opnåede fjerdeplads samt en pladekontrakt med Universal Music.

I 2013 deltog han i A Dal, den ungarske forhåndsudvælgelse til Eurovision Song Contest, med sangen "My Baby". Året efter vandt han A Dal med "Running", og dermed retten til at repræsentere Ungarn ved Eurovision 2014 i København. Sangen gik videre fra den første semifinale den 6. maj 2014 og opnåede efterfølgende en femteplads ved finalen fire dage senere.

Noter

Eksterne henvisninger 

Sangere fra Ungarn
Ungarns Eurovision Song Contest-deltagere
Deltagere ved Eurovision Song Contest 2014
Verkhovna Rada

Verkhovna Rada (, ) er parlamentet i Ukraine. Det har 450 medlemmer.

Historie 
Mens Ukraine var en del af Sovjetunionen hed den lovgivende myndighed i Ukrainske SSR (. Efter Ukraines selvstændighed i 1991 ændredes navnet til Verkhovna Rada, der blev parlamentets officielle navn ved en forfatningsændring vedtaget 28. juni 1996.

Referencer

Eksterne henvisninger 

Ukraine